open-index/open-wikipedia-markdown huggingface dataset:
מקל הליכה

שמאל|ממוזער|250px|מקל הליכה עשוי עץ
ממוזער|250px|אדם הנעזר במקל הליכה
**מקל הליכה** הוא מקל המסייע בהליכה לאנשים בעלי מוגבלות, כגון מי שלא התאוששו מפגיעה פיזית או זקנים, או להליכה בשטחים קשים למעבר. בתקופות ומקומות מסוימים, מקל כזה שימש גם כאביזר אופנה לאוכלוסייה הכללית וגם ככלי נשק בעת הצורך. יש מקלות הליכה בהם חבויים חרב או סכין. יש מקלות הליכה בעלי גולה בחלק העליון, גולה עשויה מעץ חזק או ממתכת.

מקל ההליכה הוא ככל הנראה אביזר הטכנולוגיה המסייעת העתיק ביותר בעולם והוא עדיין בשימוש רב. על פי רוב, ראש מקל ההליכה מתעגל בצורה ובאופן ההופך את האחיזה בו לקלה, או שהוא כולל ידית אחיזה מטיפוס אחר. מקל הליכה שמורכבת עליו מערכת של מספר ידיות נקרא קב.

## בדתות
### ביהדות
ביהדות, ההלכה מבדילה בין שימוש ככלי עזר לבין שימוש ככלי חיוני, וקובעת כי מקל של אדם כזה שאינו יכול ללכת בלעדיו נחשב כמלבוש ותכשיט, ומותר לו לטלטלו בשבת (ראו לדוגמה נגישות בשבת).

יש קהילות שבהן משמש המקל כלבוש מכובד, ובציבור הדתי לעיתים משמש המקל כלבוש רבני. לעיתים במקרים כאלו המקל מעוטר בכסף בראשו.

### בנצרות
בעלי תפקידים שונים בכנסייה הנוצרית המערבית וגם במזרחית, נושאים מקלות הליכה שונים בצורתם ובאורכם.

### באסלאם
האסלאם מעודד נשיאת מקלות הליכה והאימאם, בדרשה של יום שישי מחזיק מקל כזה.

## ראו גם
*מוט הליכה
*סטוקנגל
* הליכה נורדית
* מקל
* קב

## קישורים חיצוניים

* זיוה שמיר, כשמשורר מאבד את מקלו- מעקב אחר מוטיב המקל לסוגיו ביצירת ביאליק, אתר מב"ע, 15 בנובמבר 2023

קטגוריה:פריטי טכנולוגיה מסייעת לניידות
קטגוריה:הליכה
הליכה
קלוזאפין

**קלוזאפין** (**Clozapine**) היא תרופה אנטי-פסיכוטית לא טיפוסית. התרופה משמשת בעיקר לטיפול בסכיזופרניה, בהפרעות מצב רוח ובמחלות נפש נוספות המלוות בפסיכוזה. התרופה משווקת בישראל תחת השמות **לוזפין** ו**לפונקס**.

## שימושים רפואיים
קלוזאפין נחשבת לתרופה יעילה בטיפול בחולים הסובלים מסכיזופרניה וממחלות פסיכיאטריות נוספות המלוות בפסיכוזה, כדוגמת דיכאון פסיכוטי, שלא הגיבו לטיפול בתרופות אנטי-פסיכוטיות אחרות. כמו כן, במקרים נדירים יותר התרופה משמשת לטיפול בדיסקינזיה מאוחרת חמורה, במחלת פרקינסון אידיופטית, במחלת הנטינגטון, בתסמונות על הקשת האוטיסטית, בהפרעה טורדנית-כפייתית, במאניה שלא מגיבה לתרופות אחרות ובחולים אובדניים הסובלים מסכיזופרניה או מהפרעות סכיזואפקטיביות.

## פרמקולוגיה
התרופה נספגת בגוף במהירות ומגיעה לרמת שיא בפלזמה בתוך כשעתיים. מצב שווי משקל מושג תוך פחות משבוע אם הכדור ניטל פעמיים ביום. לקלוזאפין יש שני מטבוליטים עיקריים, לאחד מהם, N-dimethyl clozapine, יש פעילות פרמקולוגית מסוימת. קלוזאפין הוא אנטגוניסט לקולטני דופמין (D1, D4 ,D3) וכן לסרוטונין. לתרופה יש פוטנטיות נמוכה יחסית כאנטגוניסט לרצפטור D2. מידע מסקירות PET מראה שמינון של 10 מ"ג של הלופרידול גורם לתפוסה של 80% מהרצפטורים של D2 בסטריאטום, בעוד שמינון יעיל קלינית של קלוזאפין תופס רק 40-50% מהרצפטורים של D2 בסטריאטום. הבדל זה בתפוסת הרצפטורים של D2 הוא כנראה הסיבה לכך שקלוזאפין אינו גורם לתופעות אקסטרה-פירמידליות.

## תופעות לוואי
תופעות הלוואי השכיחות ביותר של התרופה הן ריור מוגבר, ישנוניות, עייפות, סחרחורות, סינקופה, דופק מהיר, לחץ-דם נמוך, הפרעות קצב, בחילות והקאות. תופעות לוואי שכיחות אחרות כוללות עייפות, עלייה במשקל, עצירות, שלשולים, וחולשת שרירים. במקרים נדירים התרופה עלולה לגרום למיוקרדיטיס ולאגרנולוציטוזיס. מטופלים הנוטלים את התרופה נמצאים בסיכון לפרכוסים, הסיכון עולה ככל שמינון התרופה עולה ועומד על 0.6%–2% למינונים הקטנים מ-300 מ"ג ליום ו5%–14% למינונים הגדולים מ-600 מ"ג ליום. 

## מינון והנחיות
קיימים כדורים של 25 ו-100 מ"ג. המינון ההתחלתי הוא בדרך כלל 25 מ"ג פעם או פעמיים ביום, למרות שבטיפול שמרני יש להתחיל במינון של 12.5 מ"ג פעמיים ביום. ניתן להעלות את המינון באופן הדרגתי (25 מ"ג ליום כל 2–3 ימים) עד 300 מ"ג ליום שמחולק לפעמיים או שלוש פעמים ביום. ניתן לתת מינון של עד 900 מ"ג ליום.
ניתן לבדוק רמות קלוזאפין בדם בחולים שלא מגיבים לטיפול התרופתי.

## אינטראקציות בין-תרופתיות
אין להשתמש בתרופה במקביל לתרופה אחרת שגורמת לאגרנולוציטוזיס או דיכוי מח עצם. תרופות אלה כוללות קרבמזפין, פניטואין, פרופילטיואורציל, סולפונאמיד וקפטופריל.
שילוב של התרופה ליתיום עם קלוזאפין יכול להגביר את הסיכון לפרכוסים, לבלבול ולהפרעות תנועה. אין להשתמש בשילוב של ליתיום וקלוזאפין אצל אנשים שחוו אירוע של תסמונת נוירולפטית ממאירה.
קלומיפרמין עלול להגביר את הסיכון לפרכוסים על ידי הורדת סף הפרכוס ועל ידי העלאת הרמה של קלוזאפין בפלזמה. ריספרידון, פלואוקסטין, פרוקסטין ופלובוקסמין מעלים את הרמות של קלוזאפין בנסיוב הדם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרופות אנטי-פסיכוטיות לא טיפוסיות
קטגוריה:תרופות לפי א'-ב'
אורן אליעזרי

**אורן אליעזרי** (נולד ב-19 במאי 1963) הוא מוזיקאי ישראלי שהיה חבר בלהקת "משינה" ובלהקת "שלום הציבור" שיצאה ממנה.

## ביוגרפיה
אליעזרי, בנם של שולה וישראל אליעזרי, גדל בֿרמת השרון מתגורר כיום ביישוב חופית. הצטרף להרכב הראשון של להקת "משינה" דרך חברים של יובל בנאי ושלומי ברכה, שהקימו את להקת "משינה" ב-1983, לאחר שחרורם מהצבא.

בחזרות הראשונות של הלהקה השתתפו בנאי, ברכה, אליעזרי, המתופפת ניבי ליפשיץ (אחותה של שרון ליפשיץ) והקלידן רמי חיימוב.

לאחר פירוקה הזמני של הלהקה ב-1984 חבר אל בנאי ואל דיין וביחד הקימו להקה חדשה: "שלום הציבור". אליעזרי ניגן ב"שלום הציבור" בגיטרות, בבס ובסינתיסייזר. הלהקה הוציאה שני תקליטי שדרים: "נובמבר אחד" ו"ינשוף על ענף גבוה". את שניהם כתב בנאי והלחין אליעזרי. הלהקה לא זכתה בהצלחה מרובה, והתפרקה לאחר שנה, ב-1985.

ב-1985 חידשה "משינה" את פעילותה. אליעזרי ניגן בהופעתה הראשונה במועדון "הפינגווין". הוא עזב את הלהקה לאחר מכן, כיוון שלא היה בטוח כי ברצונו להמשיך בקריירה מוזיקלית. אליעזרי סיים תואר ראשון בביולוגיה. משנת 1995 הוא עובד כשותפו של אביו, הגאולוג ואיש אבני החן - ישראל אליעזרי, בחברת אבני החן כלג'ם.

אליעזרי המשיך לפעול בהרכבים שונים, בין השאר בלהקת קסבה, ושיתף פעולה עם יוסי אלפנט, למשל באלבום "אלפנט", עם רפי פרסקי ועם הסולנית והחלילנית, רעייתו - דלית פרידמן, ב"טורקיז".

## קישורים חיצוניים

* אבי מורגנשטרן, "משינה" נזכרה במאזינים, רוק עמוק, 15 ביוני 1984, בארכיון הכתבות באתר משינה
* 

## הערות שוליים

קטגוריה:גיטריסטים ישראלים
קטגוריה:משינה
קטגוריה:בוגרי תיכון רוטברג (רמת השרון)
קטגוריה:בוגרי אוניברסיטת תל אביב
קטגוריה:חופית: אישים
קטגוריה:ישראלים שנולדו ב-1963
How Deep Is Your Love (שיר של בי ג'יז)

"**How Deep Is Your Love**" (בעברית: "**עד כמה עמוקה אהבתך**") הוא שיר פופ של להקת הבי ג'יז שיצא בספטמבר 1977 כסינגל ושימש בסופו של דבר כחלק מפסקול הסרט "שיגעון המוזיקה" בכיכובו של ג'ון טרבולטה.

## הישגים
השיר הגיע למקום השלישי במצעד הבריטי והאוסטרלי, והתברג במקום הראשון במצעד הבילבורד הוט 100 האמריקאי ב-24 בדצמבר 1977, ונשאר בעשרת הגדולים למשך 17 שבועות (מה שנחשב אז לשיא). השיר זכה לגרסת כיסוי על ידי להקת הבנים הבריטית טייק ד'את, באלבום שיצא בשנת 1996 עם להיטיהם, ושהה מצעד הסינגלים הבריטי במקום הראשון במשך שלושה שבועות.

השיר נמצא במקום ה-366 ברשימת 500 השירים הגדולים בכל הזמנים שערך המגזין "רולינג סטון" בסוף שנת 2004.

### פרסים
השיר זכה בפרס הגראמי בשנתו ה-20 שנערך ב-23 בפברואר 1978 על "הביצוע הטוב ביותר של להקה בתחום הפופ". השיר גם זכה למועמדות עבור "השיר המקורי הטוב ביותר" בפרס גלובוס הזהב שנערך ב-28 בינואר 1978.

### מיקומי שיא

### גרסאות כיסוי
במהלך השנים השיר זכה לגרסאות כיסוי רבות, מלבד הגרסה המוצלחת של טייק ד'את, שהבולטות שבהן הם בביצועים של מייקל בובלה משנת 2010, En Vogue משנת 2003, ו-The Temptations משנת 2007.

בשנת 2025 הזמר פרינס רויס הגיע למקום הראשון במצעד האיירפליי הלטיני של בילבורד עם השיר בגרסת בצ'אטה דו-לשונית.

### רשימות כל הזמנים

## תביעה משפטית
בשנת 1983 הבי ג'יז נתבעו על ידי רונלד סלה (Ronald Selle), כותב שירים משיקגו שטען כי האחים גיב גנבו חומר מלודי מאחד משיריו "Let It End" והשתמשו בו ב-"How Deep Is Your Love". בשלב הראשון הב' ג'יז הפסידו במשפט ואחד המושבעים ציין כי הם לא הצליחו להציג עדות של מומחה שתפריך את טענת התובע כי לא ייתכן ששני השירים נכתבו באופן עצמאי. אולם פסק הדין בוטל לאחר מספר חודשים.

## קישורים חיצוניים

* How Deep Is Your Loveby Bee Gees, באתר songfacts 
* מילות השיר How Deep Is Your Love, באתר שירונט 

## הערות שוליים

קטגוריה:שירי בי ג'יז
קטגוריה:שירים באנגלית
קטגוריה:שירים שנכתבו על ידי בארי גיב
קטגוריה:שירים שנכתבו על ידי רובין גיב
קטגוריה:שירים שהולחנו על ידי בארי גיב
קטגוריה:שירים שהולחנו על ידי רובין גיב
קטגוריה:שירים על כאב לב
קטגוריה:בלדות משנות ה-1970
קטגוריה:בלדות פופ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת פולידור רקורדס
קטגוריה:סינגלים שהגיעו למקום הראשון בצרפת
לירן כהן

**לירן כהן** (נולד ב-14 בפברואר 1983) הוא כדורגלן ישראלי המשחק בעמדת הקשר בקבוצת מ.כ תל אביב טומי מליגה ג'.

## קריירה
כהן החל לשחק כדורגל במחלקת הנוער של מכבי תל אביב, ובעונת  הוביל את קבוצת הנוער של המועדון לזכייה בדאבל, ותוך זמן קצר השתלב כשחקן לגיטימי בקבוצה הבוגרת. במדי הנבחרת הצעירה של ישראל רשם כהן 11 הופעות וכבש שער אחד.

בעונת  כהן כבש שני שערים חשובים במוקדמות ליגת האלופות שסייעו לקבוצה להעפיל לשלב הבתים, בו שיחק בחמישה משחקים. עם זאת בתחילת עונת  חלה ירידה ביכולתו, והוא ישב רבות על ספסל הקבוצה ומיעט לשחק. בינואר 2007 חתם במכבי פתח תקווה.

באוגוסט 2009 עבר כהן לבני יהודה בהעברה חופשית וב-15 בספטמבר ערך את הופעת הבכורה מול מכבי תל אביב, מועדון נעוריו. לאחר שלא מצא את מקומו בקבוצה, בינואר 2010 עבר לקבוצת בני סכנין.

את עונת  פתח במדי בני סכנין ושיחק בשורותיה בשני מחזורי הליגה הראשונים. לאחר מכן, ב-31 באוגוסט 2011, היום האחרון של מועד ההעברות הבינלאומי, עבר בהשאלה לקבוצת פודבסקידזי ביילסקו-ביאלה מהליגה הפולנית הבכירה.

ב-8 בינואר 2013 חזר כהן לישראל וחתם על חוזה לשנה וחצי בהפועל חיפה. ב-17 בנובמבר 2014 חתם בהפועל רמת גן מהליגה הלאומית. ב-20 ביולי 2017 חתם כהן בעירוני רמת השרון, ולאחר חצי עונה עבר להפועל כפר שלם.

לקראת עונת  עבר להפועל קריית אונו מליגה ב' דרום.

בשנת 2022 הקים קבוצה חדשה בליגה ג' ביחד עם זוהר ומשה חוגג בשם מ.כ תל אביב טומי. ובשנת 2025 יצא השחקן מהארון

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי פתח תקווה
קטגוריה:כדורגלני בני יהודה תל אביב
קטגוריה:כדורגלני בני סכנין
קטגוריה:כדורגלני פודבסקידז'ה ביילסקו-ביאלה
קטגוריה:כדורגלני הפועל חיפה
קטגוריה:כדורגלני הפועל רמת גן
קטגוריה:כדורגלני הפועל רמת השרון
קטגוריה:כדורגלני הפועל כפר שלם
קטגוריה:כדורגלני הפועל קריית אונו
קטגוריה:ראשון לציון: כדורגלנים
קטגוריה:כדורגלנים ישראלים בפולין
קטגוריה:ישראלים שנולדו ב-1983
קרב לודז'

**קרב לודז**' נערך במלחמת העולם הראשונה בתאריכים 11 בנובמבר 1914 - 6 בדצמבר 1914 בין צבאות האימפריה הגרמנית והאימפריה הרוסית, ליד העיר לודז' (כיום בפולין), כחלק ממתקפת שלזיה הרוסית. הקרב שהתקיים בתנאי מזג אוויר חורפי קשה, הסתיים ללא הכרעה.

## רקע היסטורי
בספטמבר 1914 פתחו הרוסים במתקפה מוצלחת בגליציה, הדפו את הצבא האוסטרו הונגרי וצרו על מבצר פשמישל. באותו זמן הם הביסו את הארמייה הגרמנית התשיעית בקרב על הוויסלה.

פאול פון הינדנבורג, מפקד צבא מעצמות המרכז בחזית המזרחית קיבל ידיעות מודיעיניות שהרוסים מתכננים מתקפה לכיוון שלזיה, שם היה מרכז תעשייתי גדול. הוא רצה לחזור על ניצחונו בקרב טננברג וליזום מתקפת מנע גדולה נגד הצבא הרוסי.

הינדנבורג העביר לחזית הפולנית את הארמייה התשיעית בפיקודו של אוגוסט פון מקנזן. קונרד פון הצנדורף הרמטכ"ל האוסטרו-הונגרי העביר את הארמייה השנייה שלו לתפוס את מקום הארמייה התשיעית הגרמנית. הרוסים ריכזו באזור שלוש ארמיות.

## הקרב
ב-11 בנובמבר החלו הגרמנים במתקפה על הארמייה הרוסית הראשונה בפיקודו של רננקמפף, ותוך זמן קצר הצליחו להביס אותה ולשבות 12,000 שבויים. באותו זמן תקפו גם את הארמייה השנייה שהוכרחה לסגת לכיוון לודז' כדי להימנע מכיתור.

מפקד הצבא הרוסי, הדוכס הגדול ניקולאי ניקולאייביץ' הבן, שחשש ממפלה דומה לזו של קרב טננברג הורה לארמייה החמישית שהייתה בכיוון שלזיה, לחזור במהירות לכיוון לודז' ולפתוח במתקפה נגד האגף הימני של הארמייה הראשונה. הרוסים נעו במהירות והגיעו למקום תוך יומיים. הגרמנים הופתעו מהמתקפה כאשר באותו זמן הם הותקפו מצפון על ידי הארמייה של רננקמפף. מחשש כיתור ובגלל מזג אוויר חורפי קשה וקשיי אספקה, נסוגו הגרמנים בלוקחם עמם את השבויים הרוסים. הם המשיכו בלחץ על לודז' אך ללא הצלחה. לבסוף נסוגו הרוסים והקימו קו ביצורים חזק קרוב יותר לוורשה.

## תוצאות
תוצאות הקרב לא היו חד משמעיות. הרוסים הצליחו למנוע מהגרמנים לכבוש את ורשה שהייתה אחת ממטרותיהם, אבל הגרמנים מנעו מהרוסים להתקדם לעבר שלזיה.

## קישורים חיצוניים

לודז'
לודז'
לודז'
קטגוריה:1914 ברוסיה
קטגוריה:לודז'
גשר ארפאד

**גשר ארפאד** (בהונגרית: **Árpád híd**) הוא גשר על גבי נהר הדנובה בצפון בודפשט. הגשר מקשר בין פשט לאובודה ובאמצעו גישה לחלקו הצפוני של האי מרגיט. הגשר נשען גם על חלקו הדרומי של אי-הדנובה של אובודה, אך אין ממנו גישה לאי זה. אורכו הכולל של הגשר, יחד עם כבשי העלייה והירידה ממנו, כ-2 ק"מ וכק"מ בלעדיהם. רוחבו 25 מטרים. הוא מיועד לתנועת מכוניות וחשמליות וכולל גם נתיב מיוחד לרוכבי אופניים. על גדת פשט, סמוך לגשר, ממוקמת תחנת Árpád híd של קו M3 של הרכבת התחתית של בודפשט.

הגשר הוקם ב-1950 לפי תכנונו של האדריכל יאנוש קושלקה (János Kossalka) משנת 1939. הקמת הגשר התעכבה בשל מלחמת העולם השנייה. הגשר נחנך בשם "גשר סטלין", רוחבו היה 13 מטרים ששימשו לתנועת כלי רכב, רכבת משא והולכי רגל. הגשר הורחב בשנת 1958, אז נחנך מחדש ונקרא על שמו של הנסיך המדיארי ארפאד. הוא הורחב פעם נוספת בין השנים 1980–1984.

## קישורים חיצוניים

* גשרי בודפשט: ארפאד 

ארפאד
ארפאד
גבירותי ורבותי: האוסף השלם

**גבירותי ורבותי: האוסף השלם** הוא אלבום אוסף כפול של להקת הפופ רוק הישראלית משינה, שיצא בשנת 1996 על ידי חברת התקליטים NMC וכולל את שני אלבומי האוסף הקודמים גבירותי ורבותי: משינה (1989) והאוסף השני (1995).

## הדיסק הראשון - גבירותי ורבותי: משינה

# **[[רכבת לילה (שיר)|רכבת לילה]]** (3:40) (אהוד בנאי/שלומי ברכה)
# **[[ריקוד המכונה]]** (3:14) (שלומי ברכה)
#: השיר נבחר כ"שיר השנה" במצעד הפזמונים העברי השנתי של רשת ג' לשנת תשמ"ט. זהו השיר האינסטרומנטלי היחיד אי פעם שזכה בתואר זה.
# **[[אופטיקאי מדופלם]]** (3:34) (שלומי ברכה)
# **[[היא התווכחה איתו שעות]]** (3:47) (שלומי ברכה)
# **[[שלח לי מלאך]]** (4:11) (יובל בנאי/משינה)
# **[[בלדה לסוכן כפול]]** (3:25) (שלומי ברכה)
# **[[שלג צח]]** (3:22) (שלומי ברכה)
# **[[אנה (שיר)|אנה]]** (2:39) (אורלי זילברשץ/יובל בנאי ואיגי דיין)
# **בדרך אל הים** (4:43) (שלומי ברכה)
# **אנחנו שניים** (5:03) (יובל בנאי/משינה)
# **רני בפריז** (4:30) (שלומי ברכה)
# **[[אהובתי]]** (3:28) (יובל בנאי ואורלי זילברשץ/משינה וראובן שפירא)
# **[[ברחובות שלנו]]** (2:45) (יובל בנאי/משינה וראובן שפירא)
# **הכול עוד אפשרי** (4:58) (יובל בנאי ומייקל בנסון/משינה)
# **מי יודע מדוע ולמה** (3:08) (ע. הלל/דובי זלצר)

## הדיסק השני - האוסף השני

הפקה מוזיקלית וכלל העיבודים מאת חברי "משינה" וראובן שפירא.
# **אבל אין** (2:51) (שלומי ברכה)
# **[[אחכה לך בשדות]]** (3:52) (שלומי ברכה/יובל בנאי)
# **המשפט** (2:32) (שלומי ברכה/יובל בנאי)
# **אניגודין** (2:06) (שלומי ברכה/יובל בנאי)
# **מדברים עלייך** (3:53) (שלומי ברכה/יובל בנאי)
# **[[אז למה לי פוליטיקה עכשיו]]** (4:07) (שלומי ברכה)
# **שלמונזה** (4:45) (יובל בנאי)
# **מעגל נפתח** (2:57) (איגי דיין/אבנר חודורוב)
# **עתיד מתוק** (3:43) (שלומי ברכה/יובל בנאי)
# **הספסל ההוא מול האגם** (4:09) (שלומי ברכה)
# **[[הכוכבים דולקים על אש קטנה]]** (3:25) (שלומי ברכה)
# **דוקטור קליני** (3:08) (שלומי ברכה)
# **כי לא בא לה** (3:56) (שלומי ברכה)
# **מכונית** (3:03) (שלומי ברכה)
# **בואי וניפול** (4:34) (שלומי ברכה/יובל בנאי)
# **סר חינה** (1:17) (שלומי ברכה)
# **הוי סלסלאת** (2:41) (שלומי ברכה)

## משתתפי האלבום
*יובל בנאי - שירה
*שלומי ברכה - גיטרות
*אבנר חודורוב - קלידים וסקסופון
*מייקל בנסון - גיטרה בס
*איגי דיין - תופים וכלי הקשה

קטגוריה:אלבומי משינה
קטגוריה:אלבומי חברת NMC יונייטד אנטרטיינמנט
גשר פטפי

**גשר פטפי** (בהונגרית: **Petőfi híd**) הוא גשר מעל נהר הדנובה, זהו הגשר הדרומי ביותר במרכז בודפשט ומהווה חלק מ"השדרה הגדולה" (Nagykörút) העוברת עליו מדרום פשט לדרום בודה. הגשר קרוי על שם המשורר הלאומי ההונגרי שנדור פטפי. הגשר הוקם במקור בין השנים 1933 ו-1937 ונקרא על שמו של העוצר הפשיסטי מיקלוש הורטי. ב-14 בינואר 1945 פוצץ הגשר, ככל גשרי הדנובה, על ידי צבא גרמניה הנאצית הנסוג. הגשר נבנה מחדש לאחר מלחמת העולם השנייה ונחנך מחדש ב-22 בנובמבר 1952 בשמו הנוכחי.

אורך הגשר נטו (ללא כבישי העלייה והירידה ממנו) 378 מטרים ורוחבו 25.6 מטרים. הוא משמש בעיקר תנועת מכוניות וחשמליות. מאז 1990 מהווה הגשר חלק מכביש הטבעת של בודפשט. סמוך לחיבור הגשר בצד פשט ממוקמת תחנת רכבת הפרברים המשרתת את פרברי האי צֶ'פֶּל.

## קישורים חיצוניים

* גשרי בודפשט: פטפי

פטפי
פטפי
החזית העממית (להקה)

**החזית העממית** הייתה להקה ישראלית שפעלה בשנים 1984 עד 1985. היא הוקמה על ידי שלומי ברכה, מייקל בנסון שהיו חלק מההרכב המקורי של משינה והקלידן ירון בכר.

החזית העממית פעלה בתקופה בה משינה התפרקה באופן זמני לאחר מחלוקות בין יובל בנאי לברכה. לאחר הפירוק התפצלו חברי הלהקה ל"חזית העממית" בה פעלו ברכה ובנסון ול"שלום הציבור" בה פעלו יובל בנאי, אורן אליעזרי ואיגי דיין.

ברכה שר וכתב את השירים של "החזית העממית", רובם באנגלית, בהם שירים שהפכו לחלק מהרפרטואר של משינה: "בלדה לסוכן כפול", "עתיד מתוק", ו"אבל אין", שנכללו באלבום הבכורה של משינה, ו"אופטיקאי מדופלם" שהיה הסינגל הראשון שהוציאה משינה. "החזית העממית" הופיעה במועדונים קטנים, אך ללא הצלחה, וברכה החל לזנוח את הרעיון להופיע בלהקה והחל לחפש עבודות אחרות.

בשנת 1985 התפרקה "החזית העממית". לאחר פגישה מקרית של בנאי, ברכה ובנסון, בו בנאי השמיע לברכה את "אנחנו שניים", וברכה השמיע לבנאי את "קשיים בחקלאות". השירים הובילו לחזרה לשיתוף פעולה בין בנאי לברכה, והם חברו שוב והקימו מחדש את משינה.

## לקריאה נוספת
*דרור נחום (עורך), **עסקי הרוקנ'רול**, פרק 1: 1983-1984 - התותח מצלצל פעמיים, זברה תקליטים, 2010

## קישורים חיצוניים

* ביוגרפיה, באתר משינה

## הערות שוליים

קטגוריה:להקות רוק ישראליות
קטגוריה:שלישיות מוזיקליות ישראליות
קטגוריה:משינה
מרלון דה חסוס

**מרלון ג'ונתן דה חסוס פאבון** (בספרדית: **Marlon Jonathan de Jesús Pavón**; נולד ב-4 בספטמבר 1991) הוא כדורגלן אקוודורי המשחק בעמדת החלוץ בקבוצת "אל נסיונל".

## קריירה
דה חסוס התחיל את הקריירה שלו במועדון אל נסיונל מאקוודור ובמהלך שנותיו בקבוצה הושאל לקבוצת ריבר פלייט הארגנטינאית וכן לגרמיו הברזילאית לתקופה של כשלושה חודשים.

בשנת 2011 עבר לקבוצת דפורטיבו קיטו, וממנה הושאל למכבי חיפה בתחילת עונת , ובינואר 2012 עבר לקבוצה האקוודורית אמלק. בספטמבר 2013 עבר לקבוצת מונטריי מליגת העל המקסיקנית.

בשנים 2008–2011 הוא היה בסגל נבחרת אקוודור בכדורגל לנועד עד גיל 20. דה חסוס שיחק מספר פעמים בנבחרת אקוודור החל מ-2010.

## קישורים חיצוניים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:איבארה: כדורגלנים
קטגוריה:כדורגלני אל נסיונל
קטגוריה:כדורגלני ריבר פלייט
קטגוריה:כדורגלני גרמיו
קטגוריה:כדורגלני דפורטיבו קיטו
קטגוריה:כדורגלני מכבי חיפה
קטגוריה:כדורגלני אמלק
קטגוריה:כדורגלני מונטריי
קטגוריה:כדורגלני פואבלה
קטגוריה:כדורגלני ברצלונה ספורטינג קלוב
קטגוריה:כדורגלני ארוקה
קטגוריה:כדורגלני קוקוטה דפורטיבו
קטגוריה:כדורגלני נבחרת אקוודור
קטגוריה:כדורגלנים זרים בישראל
קטגוריה:ספורטאים זרים בישראל
קטגוריה:ספורטאים זרים במקסיקו
קטגוריה:ספורטאים זרים בפורטוגל
קטגוריה:ספורטאים זרים בקוריאה הדרומית
קטגוריה:ספורטאים זרים בפרו
קטגוריה:ספורטאים זרים בערב הסעודית
קטגוריה:ספורטאים זרים בתאילנד
קטגוריה:אקוודורים שנולדו ב-1991
איילין קווין

** איילין מרי קווין** (באנגלית: **Aileen Marie Quinn**; נולדה ב-28 ביוני 1971) היא שחקנית אמריקאית שהתפרסמה בעיקר בתור הילדה אנני בסרט "אנני", תפקיד עליו הייתה מועמדת לשני פרסי גלובוס הזהב.

## ביוגרפיה
קווין נולדה ברובע יארדלי שבפנסילבניה. שאבה את השראתה למשחק מאמה הלנאנן קווין שהייתה במקצועה מורה למשחק. 

התגלתה לראשונה בגיל 10 כשנבחרה מתוך למעלה מ-8,000 מועמדות לשחק בדרמה המוזיקלית של ג'ון יוסטון "אנני", בסרט הופיעה בתפקיד הילדה האדמונית היתומה אנני והועמדה ל לשני פרסי גלובוס הזהב, בקטגוריות השחקנית הטובה ביותר בסרט קומי/מוזיקלי והשחקנית החדשה הטובה ביותר של השנה.

כילדה חוץ מלשחק, קווין גם שרה באופן מקצועי ובשנת 1982 שחררה את אלבום הסולו שלה "Bobby's Girl". בנוסף גם שרה מספר שירים מתוך פסקול הסרט "אנני". ב-1986 שיחקה לצידם של אלי גורנשטיין והלן האנט בתפקיד הנסיכה זורה בדרמה המוזיקלית הישראלית "נסיך צפרדע".

בשנת 1994 השלימה קווין את לימודייה עם תואר מאוניברסיטת דרו. לאחר שסיימה את לימודייה עבדה קווין בתור מתורגמנית ובתור מורה לתיאטרון וספרדית.

בשנת 2010 חזרה למסכים לאחר היעדרות ממושכת ושיחקה לצידם של זוכי האוסקר, טימותי האטון ומירה סורבינו בדרמה "סרקזם מרובה".

## פילמוגרפיה נבחרת
* הקוסם מארץ עוץ (1982)
* אנני (1982)
* נסיך צפרדע (1986)
* סרקזם מרובה (2010)

## אלבומים
*(Bobby's Girl" (1982"

## קישורים חיצוניים
* 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מורים לספרדית
קטגוריה:מורות למשחק
קטגוריה:זוכי פרס פטל הזהב: שחקנים
קטגוריה:אנשי חינוך אמריקאים
קטגוריה:מתורגמנים
קטגוריה:בוגרי אוניברסיטת דרו
קטגוריה:אמריקאים שנולדו ב-1971
קטגוריה:אמריקאיות שנולדו ב-1971
שירלי לילו

**שירלי לילו** (נולדה ב-10 במרץ 1979) היא שחקנית, זמרת, מדבבת וכוכבת ילדים ישראלית.

## ביוגרפיה
שירלי נולדה ב-10 במרץ 1979 ברחובות, ליעקב ולילי לילו.

החלה לשיר מגיל בית ספר יסודי. על-מנת לפתח את שירתה הצטרפה לילו ל"בימת הנוער" ברחובות, המפעילה בני-נוער בתחומי השירה, הדרמה והריקוד. שם התגלה לראשונה גם כישרון המשחק של לילו, כשהשתתפה במגוון מחזות-זמר. בבית הספר התיכון ע"ש עמוס דה-שליט ברחובות, בו למדה, התקבלה לילו למגמת תיאטרון.

את שירותה הצבאי עשתה לילו בשתי להקות צבאיות שונות: בלהקת הבנות של חיל החינוך ובלהקת מפקדת חילות השדה (מפח"ש).

מיד לאחר שחרורה מצה"ל הופיעה לילו בשלל הופעות לילדים בכל רחבי הארץ במסגרת התיאטרון שלנו. במקביל, למדה לילו משחק ב"הדרך - בית הספר לביטוי בימתי" אצל איל כהן.

## קריירה

### מוזיקה
ב-2004 השתתפה בעונה השנייה של תוכנית המציאות "כוכב נולד" והעפילה לחצי הגמר. ב-2009 הוציאה את אלבום הבכורה שלה, "שירלי לילו", תחת חסותה של חברת התקליטים פונוקול. האלבום זכה לביקורות מעורבות ממבקרי המוזיקה. בין השנים 2009–2012 פעלה לילו כזמרת ליווי במופעי הפסטיגל. כמו כן, ביצעה שירי פתיחה לסרטים וסדרות שונות, ביניהן "הרפתקאות רוקי ובולווינקל", "פוקימון שמש וירח", "רחוב 101 דלמטים" ו"עכברינה".

### משחק
ב-2004 השתתפה במחזמר "אלאדין", שהתבסס על האגדה "אלאדין ומנורת הקסמים" מ"סיפורי אלף לילה ולילה", בתוספת היבטים מסוימים שנלקחו מהעיבוד המונפש של חברת וולט דיסני. ב-2005 שיחקה במחזמר "בילבי". ב-2006 שיחקה את טינקר בל במחזמר "פיטר פן". ב-2007 שיחקה את לילי בהצגת הילדים "חלומות של חתולים" בהפקת התיאטרון שלנו. ב-2016 שיחקה בסדרת הטלוויזיה "הבאגיס", ששודרה בהוט, בתור "פרלה החיפושית". בשנת 2020 גילמה את כוכבת הילדים "לילו" בסדרה "שירו עם לילו". בנוסף משחקת לילו בהצגות: "דירה להשכיר", "הביצה שהתחפשה", "משלוש יוצאת אחת", ו"מביאליק ועד סטטיק", בהפקת התיאטרון שלנו.

### דיבוב
במשך הקריירה שלה דיבבה לילו בסדרות וסרטים שונים, ביניהם "גלקטיק פוטבול" "פוקימון יהלום ופנינה", "צ'רלי הולך לגן", "דובוני אכפת לי ובני דודים", "לשבור את הקרח - ההרפתקה של אולף", "הפינגווינים ממדגסקר", "אנגרי בירדס - הסרט", "פט שופ", "גולשים על הירח", "בייבי בוס", "דמבו", "הכוכב של אנדרה וטאטי", "הקול בראש", "לגו נינג'גו", "גוסט פורס", "לשיר 2", "ספיידי וחבריו המופלאים", "ערפדינה" ,"הרוח ומולי מגי", "אנקאנטו", "אדומה אש", "אמא ואני", "צוות תרנגול", "אליס במאפיית הפלאות", "בית הינשוף", "מון גירל ושדינוזאור", "הסנדקית הקסומה" ו"ביימקס!" ושלגיה

## דיבוב

## חיים אישיים
לילו נשואה לאורי וייסמן ולזוג שתי בנות.

## דיסקוגרפיה
### אלבומי אולפן
* 2009: שירלי לילו

### אלבומי וידאו
* 2004: אלאדין
* 2005: בילבי
* 2006: סינדרלה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:זמרות ישראליות
קטגוריה:זמרים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מתחרות כוכב נולד
קטגוריה:בוגרות תיכון דה שליט
קטגוריה:בוגרי תיכון דה שליט
קטגוריה:חברות להקת מפקדת חילות השדה
קטגוריה:חברי להקת מפקדת חילות השדה
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:כוכבי ילדים
קטגוריה:ישראליות שנולדו ב-1979
קטגוריה:ישראלים שנולדו ב-1979
חסכם

ממוזער|חסכם מחובר לברז כיור.
**חסכם** הוא התקן המותקן על פתחי צינורות מים, וגורם לויסות זרימת המים ומונע את השפרצתם. ברמה הטכנית החסכם בנוי מגוף מתכתי חסין חלודה, שינויי טמפרטורה, והשפעות כימיות, כשבתוכו קיימת טבעת גומי.
בעת היתקלות המים הזורמים בהתקן החסכם, יוצר מרחב מעבר זרימת המים, בהתאם ללחץ המים תוך שמירה על יציבות ולחץ זרימתם. מטרת החסכם הוא למנוע השפרצות. בישראל מייחסים לו בראש ובראשונה יכולת חיסכון במים, מכאן שמו בעברית.

## תפקיד החסכם
החסכם יכול:

* למנוע השפרצות.
* לעצב את זרם המים היוצא מהפיה של הברז, כדי ליצור זרם ישר ובלחץ אחיד.
* לחסוך במים, ובמקרה של מים חמים גם לחסוך באנרגיה.
* הפחתת רעש הזרימה של המים מהברז.
* להגדיל את לחץ המים הנתפס (משמש לעיתים קרובות בבתים עם לחץ מים נמוך). מתואר לפעמים כמווסת לחץ או כווסת זרימה.
* לספק סינון קל של חלקיקים במים עקב קיומה של מסננת קטנה.

### מניעת השפרצות
כאשר זרם המים פוגע במשטח המים חייבים ללכת למקום כלשהו, ומכיוון שהזרם אחיד, המים יטו ללכת לרוב באותו כיוון. אם זרם המים פוגע במשטח מעוקל, אז הזרימה תתאים לצורה ותופנה בקלות בכוח נפח המים הנופל. הוספת החסכם עושה שני דברים: היא מפחיתה את נפח המים הנופלים מה שמקטין את מרחק ההתזה, והיא יוצרת מספר "מיני-זרמים" בתוך הזרם הראשי. כל מיני-זרם, לו היה נופל מעצמו, היה מתיז או זורם בצורה ייחודית ושונה כשהוא פוגע במשטח, בהשוואה למיני-זרמים האחרים. מכיוון שכולם נופלים בו זמנית, הזרמים יתיזו בדרך שלהם אך בסופו של דבר יפגעו בזרמים אחרים. ההפרעה המתקבלת מבטלת את רוב אפקט ההתזה.

### חיסכון במים ובאנרגיה
מכיוון שהחסכם מגביל את זרימת המים דרך הברז, השימוש במים מופחת בהשוואה לאותו משך זרימה ללא חסכם. במקרה של מים חמים, מכיוון שמשתמשים בפחות מים, משתמשים בפחות אנרגיית חום.

### ויסות לחץ המים
תפיסת לחץ המים היא למעשה עצמת פגיעת זרם המים בגוף (הידיים, במקרה של שטיפת ידיים) או במשטח. כאשר מוסיפים חסכם לברז, נוצר אזור של לחץ גבוה מאחורי החסכם. בגלל הלחץ הגבוה יותר מאחורי החסכם והלחץ הנמוך לפניו (מחוץ לברז), עקב העיקרון של ברנולי יש עלייה בעצמה פגיעת זרם מים בגוף או במשטח.

## אופן הפעולה
ממוזער|מבנה החסכם.
# אוויר נמשך לזרם המים, ומפרק את הזרם לזרם של טיפות זעירות מעורבות באוויר.
# תערובת האוויר והמים עוברת דרך רשת המערבבת עוד יותר את האוויר והמים ומפזרת באופן שווה את הזרם שנוצר.

## בישראל
בשנת 2010 נחקק חוק בישראל המחייב התקנת חסכמים במוסדות ציבוריים. בנוסף פתחה רשות המים במבצע ארצי להתקנת 2.8 מיליון חסכמים חינם בבתים פרטיים.

## קישורים חיצוניים

*

קטגוריה:שרברבות
אדן לכנר

שמאל|ממוזער|200px|פסל דיוקנו
**אדן לכנר** (בהונגרית: **Lechner Ödön**; 27 באוגוסט 1845 – 10 ביוני 1914) היה אדריכל הונגרי. נודע במיוחד בשל סגנונו, סגנון הזצסיון ההונגרי המקורי, השואב את מקורותיו מאר נובו פריזאי, יוגנדסטיל גרמני ומהזצסיון הווינאי, יחד עם השפעות מטורקיה ופרס ואמנות מדיארית הונגרית-עממית. בנייני הציבור אשר תכנן במפנה המאה העשרים נדמים לארמונות מקושטים בסגנון המשלב מזרח ומערב וניכרים בעבודות השימוש בפרזול בברזל (חומר חדש באותה עת) ובאריחי טרה קוטה מזוגגים המופיעים בעיקר על גבי הגגות ושואבים את עיצובם מאדריכלות עממית. זכה לכינוי "גאודי ההונגרי". מקבץ המבנים שתכנן הוצעו ב-2008 על ידי הונגריה להכלל כאתר מורשת עולמי. אחד מתלמידיו ועובדי משרדו היה מרצל קומור האדריכל ההונגרי-יהודי שנרצח בשואה והאדריכל ההונגרי-יהודי אף הוא, דז'ה יאקאב.

## תולדות חייו
לכנר נולד בבודפשט והתחנך בברלין. לאחר סיום לימודי האדריכלות נסע לסיור לימודי באיטליה, שארך כשנה. לאחר שחזר לבודפשט ב-1869 השתתף בתנופת הבנייה שאפיינה את הקמת השדרות המרכזיות של פשט במסגרת שותפות עם האדריכל גיולה פרטוש. לאחר מות רעייתו ב-1875 נסע לפריז ושהה שם כשלוש שנים במסגרתן התוודע לרעיונות האר נובו. ב-1889, לאחר כעשור של עבודה בהונגריה, במסגרתו תכנן את בתי העירייה של סגד, של נאג'בצ'קרק (כיום זרניאנין בסרביה) ושל קצ'קמט, נסע למסע בלונדון.

## פעילות האר נובו
לאחר חזרתו מלונדון ב־1890 החל לכנר לשלב בתכנוניו יותר מוטיבים עממיים-הונגריים ומזרחיים. הוא יצר קשר עם מפעל האריחים של  ואריחי הטרה קוטה המזוגגים היו לסימן היכר שלו. ב־1896 פירק סופית את שותפותו עם פרטוש. באותה שנה תכנן את אחד מגולות הכותרת של עבודתו, מוזיאון האמנות השימושית בבודפשט, כמו כן הקים באותה שנה את המועדון האלגנטי להחלקה על הקרח בפארק העירוני של בודפשט העשוי בעיקר ברזל וזכוכית. יחד עם מבני המוזיאון לגאולוגיה בבודפשט (1896–1899) ובנק הדואר לחסכון (Postatakarékpénztár; 1899–1902) מהווה קבוצת מבנים זו את פסגת יצירתו המקורית וסגנונו הייחודי.

סגנונו, כפי שבא לידי ביטוי בקבוצת מבנים זו בפרט, מתאפיין בעיטורים השואבים את השראתם מן המזרח התיכון, שילובי צבעים עזים, שימוש נועז בחומרים כברזל וזכוכית בנוסף לאריחי הטרה קוטה המזוגגים והעדר קווים ישרים, המקנה למבנים איכות "טבעית" כשל צמחים. עקב מאפיינים אלה זכה לכנר לכינויו "גאודי ההונגרי".

ב־1912 תכנן את כנסיית סנט לסלו בסאות' נורווק, קונטיקט, בארצות הברית. כמו כן עבד בערוב ימיו בפרסבורג (דאז בהונגריה כיום ברטיסלאבה, סלובקיה) והקים בה את "הכנסייה הכחולה" והקומפלקס המקיף אותה. עבודתו המאוחרת מתאפיינת בחזרה לקווים נקיים עם פחות קישוטים ועיצוב פונקציונלי ומודרני יותר.

## גלריה

PostatakarékpénztárBp.jpg|בנק הדואר לחסכון
Museum of Applied Arts. Main facade from south. BudapestDSCN3639.jpg|המוזיאון לאמנות שימושית
Geological Museum BP HU.JPG|המוזאון הגאולוגי
Modry kostol.jpg|הכנסייה הכחולה בברטיסלאבה (1907–1913)
Budapest 10 Szent László Gimnázium Lechner.JPG|אולם הספורט סנט לסלו (1914–1915)


## קישורים חיצוניים

* בקשת ההכרה במקבץ בנייניו כאתר מורשת עולמי
* 

## הערות שוליים

קטגוריה:בודפשט: אישים
קטגוריה:אדריכלי אר נובו
קטגוריה:אדריכלים הונגרים
קטגוריה:חברי הזצסיון הווינאי
קטגוריה:הונגרים שנולדו ב-1845
קטגוריה:נפטרים ב-1914
ביטול חמץ

[300px|ממוזער|[בדיקת חמץ]]
**ביטול חמץ** היא כינוי לאחת הדרכים לקיים את מצוות השבתת חמץ לפני חג הפסח. לפי רוב הדעות, מעיקר הדין, ביטול החמץ לבדו מספיק כדי לצאת ידי חובה אך חז"ל הוסיפו על הביטול גם את בדיקת החמץ וביעורו. על אופיו של הביטול ועל צורתו ההלכתית קיימים דיונים נרחבים בספרות הראשונים.

## חובת הביטול
### שיטת רש"י
על מקור החיוב בתורה על מצוות הביטול נחלקו רש"י ובעלי התוספות. אך למעשה אין זו מחלוקת על המקור בלבד. עצם מהותו של הביטול שונה לפי כל אחד מהמקורות השונים. מדבריו של רש"י נראה כי הביטול הוא קיום מצוות "**תשביתו**" שנאמרה בתורה:  ועל זה מעיר רש"י: "דכתיב 'תשביתו' ולא כתיב 'תבערו', והשבתה דלב היא השבתה". לדבריו, כאשר התורה מצווה להשבית את החמץ, אין הכוונה להשבתה מציאותית, אלא די בהשבתה בלב.

הרמב"ן בחידושיו למסכת פסחים מבאר: "ביטול כשמו, שיבטלו בלבו מתורת חמץ ואינו רוצה בקיומו, וכך הוא משמעות ההשבתה בכל מקום, כעניין ולא תשבית מלח ברית אלהיך, לא תבטל, וכן נמי [גם] משמעות שביתה - ביטול, וכן אונקלוס מתרגם תבטלון חמירא".

### שיטת בעלי התוספות
לעומת רש"י, הר"י בתוספות סובר שמקור הביטול הוא מדרשת הגמרא: , מדרשה זו עולה שאדם עובר על איסור חמץ של "בל ייראה ובל יימצא" רק אם החמץ שייך לו. כשמדובר בחמץ של אחרים, אפילו אם הוא נמצא ברשותו, אינו עובר עליו. מהות האיסור היא בזיקה הממונית שיש בין האדם לחמץ. וכאן, לשיטתו, נכנס עניין ביטול החמץ, שהוא למעשה הפקר: "דמאחר שביטלו הוי הפקר ויצא מרשותו".

## ראו גם
*בדיקת חמץ
*ביעור חמץ
*השבתת חמץ
## לקריאה נוספת
*הרב שלמה יוסף זוין, **המועדים בהלכה**, מכון התלמוד הישראלי, ירושלים, תש"ם.

## קישורים חיצוניים
* 
* הרב אליעזר מלמד ביטול חמץ וביעורו בפניני הלכה
* 

## הערות שוליים

קטגוריה:חמץ
זאב דובנוב

[שמאל|ממוזער|250px|ה[ביל"ויים זאב וולף ולדימיר דוּבְּנוֹב, יעקב שרתוק (צ'רטוק) וחיים חיסין ברוסיה, 1890]]
[שמאל|ממוזער|250px|משמאל לימין: זאב דוּבְּנוֹב, [אליעזר בן-יהודה ויעקב שרתוק, 1901]]
**זאב וולף (ולדימיר) דוּבְּנוֹב** (ברוסית: **Вольф (Владимир) Маркович Дубнов**; תרי"ח, 1858, – ת"ש, 1940), היה פעיל חברתי ומורה, שנמנה עם חברי ביל"ו שעלו לארץ ישראל בשלהי המאה ה-19. אחיו הצעיר היה ההיסטוריון הנודע שמעון דובנוב.

## קורות חיים
נולד בעיר מסטיסלב שבפלך מוהילב של האימפריה הרוסית. קיבל חינוך מסורתי. בעקבות הפרעות בדרום רוסיה הצטרף לתנועת ביל"ו ועלה לארץ ישראל בתאריך ח' בתשרי תרמ"ג 1883.

אחרי העלייה לארץ עבד עם קבוצת חברי ביל"ו בבית ספר "מקוה ישראל". בעקבות קשיים רבים נענו הביל"ויים, ובהם דובנוב, להזמנתו של יחיאל מיכל פינס, שהפך לפטרונם ביישוב, לעלות לירושלים ללמוד מלאכות, כגון נגרות; הקבוצה נקראה "שיבת החרש והמסגר".
 
כמו רבים מחבריו, הוא חלה בקדחת (מלריה) ונאלץ לעזוב את ארץ ישראל ולחזור לרוסיה בשנת 1885.

כאשר היה בארץ ישראל וגם אחרי חזרתו לרוסיה התכתב עם אנשים שונים (בהם אחיו).  
באגרותיו ומאמריו פרש את חזונו המדיני, אשר ייצג את דעותיהם של רבים מחבריו. כך למשל, באיגרת שנשלחה אל אחיו, שמעון דובנוב:

הוא כתב כחמישים מכתבים מרוסיה לארץ ישראל; חלקם פורסמו בכתב העת "ווסחוד השבועי", תחת הכותרת "מיומנו של מהגר חוזר" בספטמבר 1882, וחלקם בירחון "**מימים ראשונים**" בעריכתו של אלתר דרויאנוב; חלקם מאוזכרים בהיסטוריוגרפיה הישראלית כמייצגים את חזונם של אנשי העלייה הראשונה וכציון דרך בתולדות הציונות והיישוב.

חיבר ספר קצר על יוספוס פלביוס בשפה הרוסית.

נפטר בברית המועצות, כנראה, ב-1940.

## ספרו

* В. М. Дубнов, *Иосиф Флавий, его жизнь, литературная и общественная деятельность*, Одесса, 1896. 


## לקריאה נוספת
* אריה רפאלי (צנציפר), **פעמי הגאולה: ספר הציונות הרוסית מראשית "חיבת ציון" עד מהפכת 1917**, תל אביב: נ’ טברסקי, תשי"ב-1951, עמ' 51.
* זאב דובנוב, 'המטרה: להחזיר ליהודים את העצמאות', **[[עת־מול]]**: עיתון לתולדות ארץ ישראל ועם ישראל, ב' (3): 22–23, 1977.
* שולמית לסקוב, 'האחים דובנוב', **עת־מול**: עיתון לתולדות ארץ ישראל ועם ישראל, י"ז (2): 3–5, 1991.
* אניטה שפירא, **צומת ביל"ו - שלושה ביל"ויים וארץ ישראל**, ספרית אפקים, עם עובד, 2019.

## קישורים חיצוניים

* 
* , , 
* 

## הערות שוליים

קטגוריה:יהודים רוסים
קטגוריה:ציונים ילידי המאה ה-19: אנשי היישוב
קטגוריה:אנשי ביל"ו
קטגוריה:יורדים מארץ ישראל
קטגוריה:ארץ-ישראלים שנולדו ב-1858
קטגוריה:ארץ-ישראלים שנפטרו ב-1940
מרכז גולדסטון לתקשורת חלל עמוק

**מרכז גולדסטון לתקשורת חלל עמוק** (באנגלית: **Goldstone Deep Space Communications Complex**; בראשי תיבות: **GDSCC**), שנקרא בדרך כלל **מצפה גולדסטון**, הוא מרכז תקשורת רדיו ורדיו־טלסקופים הנמצא במדבר מוהאבי בקליפורניה. המרכז מופעל על ידי תאגיד ITT עבור המעבדה להנעה סילונית (JPL) ומשמש בעיקר למעקב ותקשורת עם משימות חלל. המרכז משמש כחלק מרשת החלל העמוק של נאס"א, ונחשב אחד משלושה מרכזים מסוגו בעולם (השניים האחרים הם מרכז מדריד לתקשורת חלל עמוק סמוך למדריד ומרכז קנברה לתקשורת חלל עמוק סמוך לקנברה).

האנטנות במרכז גולדסטון שימשו גם כרדיו־טלסקופים למיפוי קוואזרים ומקורות רדיו שמימיים נוספים; מיפוי רדארי של כוכבים, הירח, שביטים ואסטרואידים; איתור שביטים ואסטרואידים העלולים לפגוע בכדור הארץ; וחיפוש אחר אינטראקציות של נייטרינו בירח על ידי שימוש באנטנות.

במרכז קיימות 5 צלחות:
*DSS-13 (ונוס) בקוטר 34 מטר.
*DSS-14 (מארס) בקוטר 70 מטר.
*DSS-15 (אורנוס) בקוטר 34 מטר.
*DSS-24, 25, 26 (אפולו) בקוטר 34 מטר.
*DSS-27, 28 (ג'מיני) בקוטר 34 מטר.

## ראו גם
* רשת חלל עמוק
* מרכז מדריד לתקשורת חלל עמוק

## קישורים חיצוניים

* 
* אתר מרכז גולדסטון 
* מערכת התקשורת לחלל העמוק של נאס"א 

קטגוריה:ערכים שבהם תבנית בריטניקה אינה מתאימה
קטגוריה:רדיו-טלסקופים
קטגוריה:ארצות הברית: טלקומוניקציה
קטגוריה:קליפורניה: מבנים
קטגוריה:ארצות הברית: מצפי כוכבים
חסן יוסף ח'ליל

שייח' **חסן יוּסֶף ח'ליל** (בערבית: **حسن بن يوسف بن خليل**; נולד ב-1955 באל ג'אנייה) הוא ממקימי ארגון הטרור חמאס ביהודה ושומרון.

## תולדות חייו
חסן יוסף ח'ליל נולד בשנת 1955 בכפר אל-ג'אנייה הסמוך לרמאללה, שהיה אז תחת שלטון ירדני. אביו, שהיה האימאם והמואזין של הכפר, שלח אותו ללמוד שריעה בירושלים. בגיל 18 מונה לאימאם ברמאללה, ובהמשך העמיק את לימודיו בירדן. נישא ב-1977, וב-1985 עבר לאל-בירה, שם התמנה לאימאם של מחנה הפליטים אל-אמערי.

ב-1986 השתתף ח'ליל בישיבה המייסדת של ארגון חמאס, כך לפי עדות בנו מסעב חסן יוסף, אולם מקורות אחרים טוענים שהארגון הוקם מאוחר יותר. ב־1989 נעצר ונכלא בפעם הראשונה. בשנת 1992 גורש ללבנון, יחד עם מנהיגי ארגוני טרור רבים, בעקבות חטיפת נסים טולדנו ורציחתו. בתקופת האינתיפאדה השנייה שימש דובר החמאס, ונחשב לאחד ממנהיגיו הרוחניים של הארגון. ב־2006, בעודו במאסר, נבחר למועצה המחוקקת הפלסטינית מטעם החמאס. לאורך השנים נעצר פעמים רבות נוספות, בין השאר במהלך שתי האינתיפאדות ולאחר חטיפת שלושת הנערים. במצטבר ישב 17 שנה בכלא הישראלי. 

יוסף נחשב כמתון יחסית בין אנשי החמאס ומשמש כמנהיג דתי ולא כמנהיג צבאי. בשנת 2004 אמר כי חמאס יהיה "מוכן למדינה פלסטינית בגבולות 1967 עם הפסקת אש לטווח ארוך". הוא הסביר כי "פירושה של הפסקת אש בשבילנו הוא ששני צדדים לוחמים חיים זה בצד זה בשלום וביטחון לתקופה מסוימת, שמתאימה להתחדשות. פירוש הדבר, שחמאס מקבל שהצד השני יחיה בשלום ובביטחון". בראיון עמו בשנת 2006 אמר כי אם יזכה החמאס בבחירות יתנהל משא ומתן עם ישראל.

### משפחתו
יוסף נשוי לסבחה, ולהם תשעה ילדים. בנו הבכור, מסעב חסן יוסף, שימש כסוכן שב"כ, וניצל את מעמדו כבנו של מנהיג רוחני בכיר בחמאס כדי להעביר לכוחות הביטחון מידע רגיש, ולמנוע פיגועים רבים. מאוחר יותר מסעב התנצר, עבר לארצות הברית, ופרסם את קורותיו בספר. השייח' יוסף הכחיש שבנו היה חבר בחמאס והודיע כי אינו מכיר בו עוד.

## לקריאה נוספת
* מסעב חסן יוסף, **בן החמאס** (מאנגלית: דפנה לוי), הוצאת מודן, 2010

## הערות שוליים

קטגוריה:חברי המועצה המחוקקת הפלסטינית
קטגוריה:עצירים מנהליים בישראל
קטגוריה:פוליטיקאים פלסטינים
קטגוריה:מגורשי חמאס ללבנון
קטגוריה:פעילי חמאס
קטגוריה:פלסטינים שנולדו ב-1955
קיקה (חברה)

שמאל|ממוזער|250px|פנים החנות בנתניה
**קיקה** (בגרמנית: **kika**) היא רשת רהיטים בינלאומית שמרכזה בסנקט פלטן שבאוסטריה. קבוצת קיקה מונה מעל 70 חנויות, רובן באירופה.

הרשת נוסדה בשנת 1973 על ידי איש העסקים האוסטרי הרברט קוך (Herbert Koch; נולד 1941), לאחר שהחל לנהל את רשת הרהיטים ליינר (Leiner) שבבעלות משפחתו מאז 1910. החנות הראשונה של קיקה הוקמה בווינה בשיטת "שלם וקח", וזכתה להצלחה רבה. מאז הרשת הלכה והתפתחה וחנויות רבות נפתחו באוסטריה. במאי 2010 מנתה קבוצת קיקה באוסטריה לבדה 32 חנויות תחת המותג קיקה, ועוד 17 חנויות תחת המותג הוותיק יותר ליינר.

החל משנת 2000 התרחבה הרשת למדינות מזרח אירופה - הונגריה, צ'כיה, סלובקיה, קרואטיה, סרביה, רומניה. באמצעות זכיינים מקומיים, נפתחו גם חמש חנויות ברוסיה ובעבר גם שתי חנויות בערב הסעודית (שנסגרו).

סניף ישראלי נפתח ב-6 בספטמבר 2011 באזור התעשייה נתניה (בסמוך לסניף של רשת איקאה) על ידי איש העסקים יהודה פורת יחד עם סלומון בטיטו, אולם הסניף נתקל בקשיים כלכליים, לאחר שרשם הפסדים בשנת 2011, ונסגר כעבור כחצי שנה, ב-10 במאי 2012; ונפתח מחדש למכירת חיסול עד 15 ביולי 2012. תוכניות לפתיחת סניף נוסף בחיפה לא יצאו לפועל.

## קישורים חיצוניים

* 

* נתוני קבוצת קיקה (מאי 2010) - קבוצת קיקה 
* 
* 
* 
* 

## הערות שוליים

קטגוריה:תאגידים רב-לאומיים
קטגוריה:רשתות שיווק
קטגוריה:חברות אוסטריות
קטגוריה:רשתות ריהוט
יותם אוטולנגי

**יותם אוטולנגי** (נולד ב-14 בדצמבר 1968) הוא שף ומסעדן ישראלי-בריטי.

## שנותיו הראשונות
יותם אוטולנגי נולד בירושלים, ב-14 בדצמבר 1968, בנו של מיכאל, פרופסור לכימיה באוניברסיטה העברית בירושלים ורות, מנהלת תיכון וסגנית המנהל של התיכון ליד האוניברסיטה. הוא גדל בשכונת רמת דניה בירושלים. בתום שירותו הצבאי למד פילוסופיה באוניברסיטת תל אביב. ב-1997, עבר לבריטניה ולמד בבית הספר קורדון בלו בלונדון. אוטולנגי חי במערב לונדון עם בן זוגו, קרל אלן, ולהם שני בנים.

## קריירה קולינרית
אוטולנגי עבד כשף קינוחים במסעדת "דה קפיטל" בנייטסברידג'. משם עבר למסעדת "קנזינגטון פלייס" ולבסוף נעשה שף קינוחים ראשי ב"בייקר אנד ספייס" בצ'לסי, לונדון. ב-2002 הקים את "אוטולנגי דלי" (Ottolenghi deli) ביחד עם סמי תמימי ונועם בר.

נכון ל-2010, אוטולנגי הוא הבעלים של מסעדות בארבעה אזורים שונים בלונדון: בנוטינג היל, בקנזינגטון, בבלגרביה ובאיזלינגטון. סניף איזלינגטון מתפקד כמסעדה בלבד, בעוד הסניפים האחרים מתפקדים כמעדניות טייק אוויי וכבתי קפה.

בפברואר 2011 פתחה החברה שבבעלותו את "נופי" (NOPI), מסעדה ברחוב ווריק בסוהו, לונדון.

בשנת 2018 פתח את מסעדת רובי (ROVI) במרכז לונדון המתמחה באוכל צמחוני ישראלי.

אוטולנגי כותב טור אוכל שבועי במוסף סופשבוע של המגזין הגארדיאן שמכונה בשם "הצמחוני החדש" (The New Vegetarian)
ב-2011 התרחב הטור וכלל גם מתכונים שאינם צמחוניים. אוטולנגי כתב שני ספרי בישול רבי-מכר: "ספר המתכונים", אותו כתב ביחד עם סמי תמימי (הספר תורגם לעברית וראה אור בהוצאת כנרת בשנת 2010) והספר Plenty, שזכה בפרס הספר הלאומי של גלקסי לשנת 2010, בקטגוריית מזון ומשקאות.

## ספרים פרי עטו
* יותם אוטולנגי, סמי תמימי, **ספר המתכונים**, אור יהודה, כנרת, תש"ע
* Ottolenghi: The Cookbook (2008) (עם סמי תמימי)
* Plenty: Vibrant Vegetable Recipes from London's Ottolenghi (2010)
* Jerusalem: A Cookbook (2012) (עם סמי תמימי)
* Plenty More: Vibrant Vegetable Cooking from London's Ottolenghi (2014)
* Nopi: The Cookbook (2015) (עם רמאל סקולי)
* Sweet: Desserts from London's Ottolenghi (2017) (עם הלן גו)
* Ottolenghi Simple: A Cookbook (2018)
* Ottolenghi FLAVOUR (2020) (עם איקסטה בלפרייג')

## קישורים חיצוניים

* 

* 
* האתר של מסעדת "נופי"
* הטור של יותם אוטולנגי בגארדיאן

;כתבות בעברית
* 
* אורלי פלאי-ברונשטיין, מטבח ישראלי חדש, אבל בלונדון, על השולחן, גיליון 172
* 
* 
* 
* הלית קולט, כשגזר פגש בלסמי, בלונדון יש, 7 ביולי 2012
* 
* 

## הערות שוליים

קטגוריה:שפים ישראלים
קטגוריה:שפים להט"בים ישראלים
קטגוריה:שפים בריטים
קטגוריה:מסעדנים ישראלים
קטגוריה:מסעדנים בריטים
קטגוריה:להט"בים בריטים
קטגוריה:רמת דניה: אישים 
קטגוריה:ישראלים שהיגרו לממלכה המאוחדת
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:ישראלים שנולדו ב-1968
MusicBrainz

**MusicBrainz** הוא מאגר מידע מוזיקלי אינטרנטי, שמבוסס על קוד פתוח.
האתר מכיל מידע על אמנים: זמרים, זמרים יוצרים, הרכבים מוזיקליים ומוזיקאים, תקליטיהם ושיריהם ועל היחסים ביניהם. המידע על האלבומים מכיל את כותרות האלבום, שמות השירים ואורכם. המידע באתר מתוחזק על ידי עורכים מתנדבים. כמו כן, המידע על התקליטורים כולל גם תאריכי הוצאה, מקומות הפצה ומספרי זיהוי של התקליטורים.

נכון ל-9 ביולי 2016 האתר מכיל מידע על 1,094,897 אמנים, 1,636,741 אלבומים ו-20,509,451 שירים.

## קישורים חיצוניים

* 

* מילון מידע MusicBrains

## הערות שוליים

קטגוריה:אתרי אינטרנט שהושקו ב-1999
קטגוריה:אתרי מוזיקה
קטגוריה:מאגרי מידע
פסיכולוגיית מעמקים

**פסיכולוגיית המעמקים** היא שם כולל לגישות פסיכואנליטיות המדגישות את חשיבות הלא-מודע של האדם, והקשר בינו לבין המודעות. במהלך טיפול ומחקר באמצעות גישות אלו, המטרה היא להעמיק את ההבנה על החוויה הפנימית של האדם.

המונח נטבע לראשונה על ידי אחד מראשוני שיטת הפסיכואנליזה, הפסיכיאטר הגרמני אויגן בלוילר, בסוף המאה ה-19, בהתייחס לגישות פסיכואנליטיות לטיפול ומחקר בתחום זה, המדגישות את חשיבות הלא-מודע. לאורך השנים המונח התפתח על ידי תאורטיקנים ידועים כגון זיגמונד פרויד, ז'אן פיאז'ה וקרל גוסטב יונג, וכיום היא משמשת הן בגישה הפסיכואנליטית והן בגישה היונגיאנית. כיום קיימות שלוש גישות שהתפתחו לאורך השנים והשתמשו ברעיונות מתוך פסיכולוגיית המעמקים: תאוריית יחסי אובייקט (של מלאני קליין, דונלד ויניקוט ואחרים), פסיכולוגיה אינדיבידואלית (של אלפרד אדלר), ופסיכולוגיה יונגיאנית (של קרל גוסטב יונג). יש הכוללים גם את הגישה האקזיסטנציאלית, פסיכולוגיית הגשטאלט או הפסיכולוגיה ההומניסטית.

על פי פסיכולוגיית המעמקים, נפש האדם מורכבת מתהליכים נפשיים שחלקם מודעים, חלקם לא-מודעים, וחלקם מודעים באופן חלקי. הלא-מודע כולל חוויות, רגשות ודחפים שהודחקו, מכיוון שהם לא נעימים ומפריעים לאדם בניהול שגרת חייו. על פי יונג וממשיכי דרכו, שפיתחו והדגישו את רעיון פסיכולוגיית המעמקים, חלק מהתכנים הלא-מודעים מתקיימים באמצעות ארכיטיפים (רעיונות וסמלים המופיעים בכל התרבויות), המופיעים בלא-מודע הקולקטיבי של האנושות.

מטרת הטיפול באמצעות רעיונות של פסיכולוגיית המעמקים היא לחשוף את המניעים הנסתרים והלא-מודעים של האדם, כדי להבין את הבסיס לקשיים הרגשיים, הקוגניטיביים וההתנהגותיים שלו וכן את הבסיס להפרעות הנפשיות שיש לו. לטענת העוסקים בשיטה, עצם חשיפת מניעים לא-מודעים אלו תורמת לשיפור מצבו של המטופל. במהלך הטיפול משתדלים העוסקים בפסיכולוגיית המעמקים, יחד עם המטופל, לחדור אל נבכי נפשו באופן מעמיק יותר משיטות טיפול אחרות. שיטות הטיפול כוללות שיחות מעמיקות עם המטפל, אסוציאציות חופשיות, פירוש חלומות ועוד.

## לקריאה נוספת
* אריך נוימן, פסיכולוגית המעמקים ומוסר חדש. מגרמנית: שמעון זנדבנק. הוצאת שוקן, תשכ"ד.

## קישורים חיצוניים
* פסיכולוגיית המעמקים, באתר Dictionary of psychology 
* What is depth psychology?, באתר All Psychology Careers 
* Depth Psychology Alliance, אתר העוסק בפסיכולוגיית המעמקים 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פסיכואנליזה
קטגוריה:פסיכולוגיה אנליטית
קוקטייל יין

**קוקטייל יין** הוא קוקטייל על בסיס יין. מרכיבו העיקרי הוא יין: יין אדום, יין לבן או שמפניה והמעורבב עם משקה אלכוהולי, משקה קל, משקה מוגז או שילוב שלהם. ניתן גם להוסיף פירות או תבלינים אל תערובת הנוזלים. את הקוקטייל נהוג להגיש בכוסות יין.

## קוקטיילי יין מפורסמים
*קיר (קוקטייל)
*סנגריה
*טינטו דה וראנו
*שפריצר

## קישורים חיצוניים

* מתכונים לקוקטיילי שמפניה

קטגוריה:יין
קטגוריה:קוקטיילי יין
קטגוריה:קוקטיילים
קתרין הריסון

**קתרין הריסון** (באנגלית: **Kathryn Harrison**; נולדה ב-20 במרץ 1961) היא סופרת אמריקאית.

## חייה
גדלה בלוס אנג'לס, קליפורניה, אצל הורי אמה. סבתה הייתה יהודיה, ואמה התנצרה בהגיעה לבגרות. הריסון בוגרת תואר ראשון מאוניברסיטת סטנפורד באנגלית ותולדות האמנות ב-1982, ותואר שני באמנות (Master of Fine Arts) מאוניברסיטת איווה ב-1987.

ב-1997 זכתה לפרסום עת יצא ספרה "הנשיקה", אשר לו בסיס אוטוביוגרפי. בספר מתארת הריסון את התפתחותו של קשר רגשי ומיני בינה לבין אביה, שהחל בהיותה בת 20. קשר זה של גילוי עריות בינה לאביה, אותו פגשה פעמים ספורות לפני גיל 20, נמשך ארבע שנים.

הריסון הושפעה מסיפורי סבתה על חוויותיה בשאנגחאי שבסין, בה התגוררה עד 1920. בשנת 2000 פרסמה רומן העוסק בסוגיות הקשורות במסורת הסינית של כריכת כפות רגליהן של ילדות סיניות לשם הצרתן באופן מלאכותי, כחלק מאידיאל היופי הנהוג במסורת זו. תאוריה של הריסון אודות כיסא הקשירה האכזרי של הילדות, וכן תיאורי מין בוטה בספרה, עוררו ביקורת בקרב הסינים.

ב-2002 יצא ספרה "אישה, כלב, ים", רומן אודות מדען אמריקאי המגיע ב-1915 לאזור שומם באלסקה, כדי להקים תחנה מטאורולוגית. הספר נכתב בהשראת חוויותיו של סבה באלסקה, בה עבד בצעירותו. ספר זה הצליח מסחרית פחות מקודמיו.

הריסון מרצה בנושא כתיבת זכרונות במסגרת מכללת האנטר באוניברסיטה העירונית של ניו יורק. נשואה לקולין הריסון, סופר ועורך ספרותי, ולזוג שלושה ילדים. מתגוררת בברוקלין, ניו יורק.

## ספריה שתורגמו לעברית
* הנשיקה (1997) - יצא בעברית ב-1998 (תרגום: עתליה זילבר), הוצאת עם עובד
* כיסא הקשירה (2000) - יצא בעברית ב-2001 (תרגום: אלינוער ברגר), הוצאת עם עובד
* אישה כלב ים (2002) - יצא בעברית ב-2005 (תרגום: סמדר מילוא), הוצאת עם עובד

## קישורים חיצוניים

* 
* 
* 

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרות אוניברסיטת איווה
קטגוריה:בוגרי אוניברסיטת איווה
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
שלוש הגונות

[שמאל|ממוזער|250px|מאמיניו של [שיווה, אחד האלים החשובים בהינדואיזם, נוהגים לסמן על מצחם שלושה פסים אופקיים המייצגים את שלוש הגונות]]
לפי הפילוסופיה ההינדית, לכל ההיבטים של המציאות, לכל ה"יש" בעולם – כמו מזון, מחשבה, דיבור, נטייה אישית, יש גונה. המושג מגיע בעיקר מפילוסופית הסמקיה (Samkhya) בה עולם הטבע (ה-Prakṛti) מורכב מ**שלוש הגונות**.

יש שלוש 'איכויות', שלוש גונות, שהשילוב ביניהן יוצר את המגוון של הנטיות ההתנהגותיות. כלומר, כל נטייה התנהגותית מושפעת משילוב הגונות המשתנה ממקרה למקרה.

שלוש הגונות הן למעשה כמו שלושת צבעי היסוד שהעירוב ביניהם הוא היוצר את המגוון האדיר של הצבעים בטבע. כך השילוב בין הגונות הוא שנותן את האופי לכל דבר הקיים בעולם.

פירוש המילה גונה הוא חבל. בדומה ליין-יאנג בפילוסופיה הסינית מדובר על ניגוד בין כוחות הטוב (סטווה) והרע (רגאס וטמאס).

## שלוש הגונות
#**סטווה** – (Sattva) מילולית צלילות, מיוצגת על ידי הצבע צהוב: הסטווה מבטאת את הטוב וההרמוניה, מצב של אנרגיה פנימית מאוזנת. אדם בעל נטייה סטוואית יהיה אדם בעל מודעות עצמית, טיפוס שלו ונטול כעס. הסטוואי יהיה אדם טוב כלפי עצמו וכלפי הסובבים אותו.
#**רג'אס** – (Rajas) מילולית להיטות, מיוצגת על ידי הצבע אדום: הרג'אס מבטא פעילות, תשוקה, צמיחה ושינוי, עודף אנרגיה. הטיפוס הראג'סי יהיה אנרגטי, מתוח, עיקש ובעל דמיון מפותח.
# **טמאס** – (Tamas) מילולית בערות או עכירות, מיוצגת על ידי הצבע כחול: הטמאס מתקשר לחושך, כבדות, התנגדות, בורות, וחוסר אנרגיה. אדם טמאסי הוא הפכו של הרג'אס – הוא יהיה שרוי באי פעולה.

## חוקי הגונות
# **חוק השינוי** - שלוש הגונות נמצאות תמיד במזיגה זו בזו ובשינוי. אם קיים איזון הוא זמני ועלול להשתנות. הגונות מתחרות זו בזו על הדומיננטיות ולפיכך יש שינוי בטבע.
# **חוק ההתמדה** – בכל מצב נתון יש איכות אחת, גונה אחת שלטת. איכות זו תתמיד למשך זמן מה, עד לשינוי הבא. כך, לדוגמה, בבוקר הגונה השלטת היא הסטווה, במשך שאר שעות היום הרג'אס תשלוט ושעות הערב והלילה עד חצות הן שעותיה של הטמאס.

## שליטה על שלוש הגונות
מטרת היוגי היא להשיג הלך רוח סאטווי. דבר זה יושג על ידי אכילה נכונה ותרגול.

על פי היוגה והאיור ודה (מדע הרפואה ההודי) ניתן לשלוט על שלוש הגונות באמצעות תזונה, תרגול וטיהור הגוף וההכרה.

כך, למשל, על מנת להגיע לאיזון טוב מבחינת שלוש הגונות יש לאכול על פי האיור-וודה תזונה הכוללת פירות טריים, ירקות חיים או מבושלים קלות, דגנים מלאים ועוד.

קטגוריה:הינדואיזם
אין עונשין אלא אם כן מזהירין

**אין עונשין אלא אם כן מזהירין** הוא כלל הלכתי־תלמודי, לפיו לא ייתכן עונש על עבירה כל שהיא מהתורה, בלי שיצוין במפורש בתורה אזהרה שלא לעבור על עבירה זו.

כלל זה תקף עבור עבירות פליליות שעונשן הן בידי אדם, כדוגמת מיתה בידי אדם, או עונש מלקות, אך לא לגבי עונשי שמיים, כגון כרת ומיתה בידי שמים. כלל זה אינו תקף לגבי משפט אזרחי, כדוגמת תשלומי ממון במשפט העברי.

## גדרי הכלל
הכלל אין עונשין אלא אם כן מזהירין מתגלה במקומות רבים בתורה בהן מצינו שהתורה אוסרת על עשיית מעשה מסוים ("אזהרה") ושבה ופוסקת את העונש של מי שעובר על האיסור ("עונש"). דוגמה לכך היא פרשת עריות כאשר בפרשת אחרי מות התורה מאריכה לפרט את רוב איסורי העריות, ובפרשה שלאחריה, פרשת קדושים, שבה התורה וכופלת את האיסורים ואף מפרטת את עונשו של כל אחד מהם. חז"ל במסכת סנהדרין (דף נו עמוד ב) פירשו שהסיבה לכפילות היא הצורך להזהיר קודם הענישה שכן "לא ענש אלא אם הזהיר".

כלל זה חוזר פעמים רבות במדרשי הלכה אודות איסורי תורה, כאשר השאלה הנשאלת שם היא בדרך כלל: "עונש מצינו (=פסוק המציין את העונש), אזהרה מנין?". כמו כן בעניין חלק ממצוות בני נח מביאה הגמרא הוכחה שבני נח הוזהרו מלעבור עליהן, מכך שנענשו עליהם: "ובגלל התועבות האלה השם מוריש אותם מפניך", והרי "לא ענש הכתוב אלא אם כן הזהיר". על כן מסיקים שבני נח הוזהרו עליהן, למרות שהאזהרה אינה מפורשת בתורה.

הרמב"ם כותב בספר המצוות: ש"כל מה שנאמר בתורה שהעושה דבר פלוני יומת, או שהוא חייב כרת - ידענו בבירור שאותו הדבר מוזהרים עליו ושהוא בלא תעשה".

## התראה

בפירוש המשניות לרמב"ם, מבואר שדין ה"התראה", הקובע כי עונש בבית דין לא יוטל אלא אם כן התבצעה התראה מפי העדים לעובר העבירה שהדבר אסור ונושא עונש נובע אף הוא מיסוד הכלל, שאין עונשין אלא אם כן מזהירין.

## טעם הכלל
בספר החינוך (מצווה ס"ט) מנמק את הכלל:

פרשנותו של בעל החינוך היא, שהעונש קובע רק את תוצאת המעשה ככל הנוגע לעושה המעשה, אך לא ביחס לאיסור עצמו, שלו יש חשיבות עצמאית כמעשה הנוגד את רצון השם, ולא רק בגלל העונש. מכיוון שכך לא ייתכן שהתורה תעניש על דבר שאסור ללא אזהרה מוקדמת, שכן אז היה ניתן לחשוב כי מדובר למעשה בברירת מחדל העומדת בפני האדם והאומרת כי קיימת בפניו אפשרות הענישה הבאה בחשבון אם הוא רק מעוניין בכך, ועל כך באה אזהרת התורה המצווה את האדם לא לעשות את המעשה ללא תלות בעונש העלול לבוא לו בשל כך.

## לקריאה נוספת
*האנציקלופדיה התלמודית כרך א', בערך **אזהרה** עמ' תט"ו - תי"ט

קטגוריה:כללים ועקרונות בהלכה
בלוי

בלוי (Bloy) הוא שם משפחה שמקורו ביידיש ומשמעותו כחול.

קטגוריה:שמות משפחה אשכנזיים